

**KEMENTERIAN PENDIDIKAN**

**NEGARA BRUNEI DARUSSALAM**

**S I A R A N A K H B A R**

**Keputusan Penilaian Sekolah Rendah (PSR) 2016**

**Selasa, 29 November 2016** – Kementerian Pendidikan melalui Jabatan Peperiksaan pada hari ini mengeluarkan keputusan Peperiksaan Penilaian Sekolah Rendah 2016 (diadakan pada 22 hingga 31 Oktober 2016).

Seramai 6,541 calon menduduki Penilaian Sekolah Rendah pada tahun ini. Dari jumlah tersebut, pencapaian pada Gred A-C dalam ke lima-lima mata pelajaran adalah sebanyak 68.23%, iaitu peningkatan sebanyak 1.23% dari tahun sebelumnya.

Bagi pencapaian calon sekolah Kerajaan, seramai 3,012 calon daripada 4,665 orang calon (64.57%) memperolehi Gred A-C bagi kesemua mata pelajaran, iaitu menunjukkan peningkatan sebanyak 1.69% berbanding dengan tahun 2015. Sebanyak 11 sekolah mencapai keputusan 100% Gred A-C bagi ke lima-lima mata pelajaran termasuk 8 sekolah kerajaan dan 3 sekolah swasta. Sebanyak 77 buah sekolah menunjukkan peningkatan dalam pencapaian Gred A-C antara lingkungan 0.27% hingga 60.00%, termasuk 59 buah sekolah Kerajaan dan 18 buah sekolah swasta, manakala 6 buah sekolah lagi sebanding pencapaiannya dengan tahun lepas.

Bagi pencapaian sekolah-sekolah kerajaan, **sebanyak 28 buah sekolah kerajaan telah berjaya mencapai dan melebihi sasaran negara 79%** bagi Peperiksaan Penilaian Sekolah Rendah tahun 2016 yang memperolehi gred A - C dalam 5 mata pelajaran.

Jadual berikut menunjukkan pencapaian calon memperolehi gred A – C dalam 5 mata pelajaran dengan perbandingan pencapaian tahun 2015.

**Jumlah dan peratus calon memperolehi gred A – C dalam 5 mata pelajaran**

| Peringkat | Tahun | Jumlah calon duduk | Jumlah dan peratus calon yang memperolehi sekurang-kurangnya Gred A - C | |
| --- | --- | --- | --- | --- |
| Jumlah | % |
| Nasional | 2016 | 6,541 | 4,463 | 68.23% |
| 2015 | 6,453 | 4,324 | 67.00% |
| Perbandingan | | | **1.23%** |
| Sekolah Kerajaan | 2016 | 4,665 | 3,012 | 64.57% |
| 2015 | 4,655 | 2,927 | 62.88% |
| Perbandingan | | | **1.69%** |
| Sekolah Swasta | 2016 | 1,876 | 1,451 | 77.35% |
| 2015 | 1,798 | 1,397 | 77.70% |
| Perbandingan | | | **-0.35%** |

Pencapaian dari segi calon-calon yang mendapat **Gred A dalam ke lima-lima mata pelajaran,** peratus calon sekolah yang memperolehinya adalah 12.36% atau seramai 809 calon. Dari jumlah tersebut seramai 450 calon adalah terdiri dari calon-calon sekolah Kerajaan, termasuk 182 calon dari Sekolah Arab. Secara keseluruhan seramai 713 calon daripada 809 calon yang mendapat 5 Gred A adalah terdiri dari rakyat Brunei.

Empat mata pelajaran telah **mencapai sasaran melebihi 79%** pencapaian calon yang mendapat gred A – C, iaitu Melayu Islam Beraja sebanyak 97.84%, Bahasa Melayu 93.27%, *Science* 91.65% dan *English Language* sebanyak 87.54%. Manakala peratus pencapaian bagi mata pelajaran *Mathematics* adalah sebanyak 70.68% iaitu meningkat 1.57% dari 69.11% pencapaian tahun 2015.

Dari segi kualiti pencapaian seluruh negara, calon yang memperolehi **Gred A bagi setiap mata pelajaran** ialah Melayu Islam Beraja sebanyak 61.99%, Bahasa Melayu 44.24%, *English Language* 29.12% meningkat sebanyak 1.30%, *Mathematics* 23.31% meningkat sebanyak 0.67%. Pencapaian bagi mata pelajaran *Science* merekodkan 54.88% iaitu peningkatan sebanyak **10.12**% yang juga peningkatan tertinggi di antara semua mata pelajaran PSR.

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Mata Pelajaran | **Bahasa Melayu** | | | **English Language** | | | **Mathematics** | | |
| Tahun | 2016 | 2015 | +/- | 2016 | 2015 | +/- | 2016 | 2015 | +/- |
| Jumlah | 6101 | 6148 |  | 5726 | 5741 |  | 4623 | 4457 |  |
| **Gred**  **A-C** |
| Peratus | 93.27% | 95.38% | **-2.11%** | 87.54% | 89.08% | **-1.54%** | 70.68% | 69.11% | **1.57%** |
| Jumlah | 2894 | 3793 |  | 1905 | 1795 |  | 1525 | 1461 |  |
| **Gred A** |
| Peratus | 44.24% | 58.84% | **-14.60%** | 29.12% | 27.85% | **1.30%** | 23.31% | 22.64% | **0.67%** |

|  |  |  |  |  |  |  |
| --- | --- | --- | --- | --- | --- | --- |
| Mata Pelajaran | **Science** | | | **Melayu Islam Beraja** | | |
| Tahun | 2016 | 2015 | +/- | 2016 | 2015 | +/- |
| Jumlah | 5995 | 5636 |  | 6400 | 6312 |  |
| **Gred A-C** |
| Peratus | 91.65% | 87.47% | **4.18%** | 97.84% | 97.92% | **-0.08%** |
| Jumlah **Gred A** | 3590 | 2884 |  | 4055 | 4048 |  |
| Peratus | 54.88% | 44.76% | **10.12%** | 61.99% | 62.80% | **-0.81%** |

Dimaklumkan bahawa murid-murid yang menduduki PSR tersebut bolehlah mendapatkan slip keputusan mereka di sekolah masing-masing dan bagi calon-calon persendirian bolehlah mendapatkannya di Jabatan Peperiksaan pada waktu pejabat dibuka.

**- T A M A T -**

**Disediakan oleh:**

**Unit Perhubungan Awam**

**Kementerian Pendidikan**

**Lapangan Terbang Lama, Berakas**

**Negara Brunei Darussalam BB3510**

**No. Tel. : 2381301 / 2381133 samb. 1214**

***No. Faks : 2380703***